ועדת הכספים, כנסת 16, פרוטוקול מספר 311, 2005-12-28 11:45

יעקב ליצמן: אנו עוברים לנושא הבא בסדר היום.

יעקב ליצמן: רבותיי, ועדת הכספים נתנה אישור למכירת בנק דיסקונט, אישור ל- 3 חודשים שהסתיים ב- 1 לחודש.

יעקב ליצמן: לכן, כל זה לא תקף.

יעקב ליצמן: אני צריך להצביע היום ולחדש את האישור שהסכמנו עליו בזמנו, ולתת לזה עוד חודשיים – קרי, עד ה- 1.1, עוד 4 ימים.

יעקב ליצמן: איך זה?

בנימין אלון: אפשר לשמוע איפה זה עומד?

יובל בורנשטיין: אנחנו, בתחילת ינואר 2005, חתמנו הסכם עם הקונות לרכישת גרעין השליטה בבנק דיסקונט.

יובל בורנשטיין: במהלך 11 חודשים, על פי ההסכם, היו צריכות הקונות להשיג את כל ההיתרים הנדרשים לרכישת השליטה.

יובל בורנשטיין: ההיתרים כוללים היתר מהממשל האמריקאי, היתר מבנק ישראל, היתר מרשויות נוספות במדינת ישראל – הממונה על הגבלים עסקיים, הממונה על הביטוח, והיתרים ממדינות נוספות שונות.

יובל בורנשטיין: הרוכשים לא קיבלו את ההיתרים בפרק הזמן שנקבע בחוזה, ולכן הם ביקשו עוד ארכה של חודש נוסף.

יובל בורנשטיין: נתנו להם את הארכה הזו, והיא מסתיימת בסוף דצמבר.

יובל בורנשטיין: הרוכשים ביקשו מאתנו ארכה נוספת לפני כשבוע, ארכה נוספת של חודשיים נוספים להשלים את כל קבלת ההיתרים, ואנחנו נוטים לתת להם את הארכה הנוספת.

יעקב ליצמן: לכן אתם מבקשים כרגע את הארכת העסקה שאישרנו בזמנו, לשלושה חדשים.

יעקב ליצמן: אתם מבקשים להאריך את זה עד סוף פברואר.

יובל בורנשטיין: עוד לא ביקשנו.

יובל בורנשטיין: במקביל, פנינו לוועדת הכספים והיא החליטה שהיא מאפשרת לנו את מכירת השליטה לקונות, בבנק דיסקונט, ובלבד שנסיים את התהליך עד נובמבר, 2005.

יובל בורנשטיין: נובמבר 2005 עבר, הקונות לא קיבלו את כל ההיתרים, ולמעשה, הוזמנו פה על ידי ועדת הכספים כדי לעדכן ולדווח, אבל אנחנו גם מבקשים שהוועדה תאשר לנו, או, למעשה - שהוועדה תבטל את התאריך שהיא קבעה אז, ותאפשר לנו למכור - - בהקדם האפשרי, כמובן, ובלבד שיתקבל ההיתר מבנק ישראל.

חני פרץ: נגיד בנק ישראל לאחר התייעצות בוועדת הרשיונות החליט לתת היתר - - שליטה ואמצעי שליטה בבנק דיסקונט, וההיתר יתקבל - - לאחר קבלת מסמכים - -

יעקב ליצמן: אז קודם כל - אנחנו שומעים שיש כאן אישור פורמלי.

יעקב ליצמן: חתימה – עד שימציאו את כל המסמכים.

חיים אורון: אז זה לא דיון לאישור הבחירה.

יעקב ליצמן: זה כבר היה, כאן, בוועדה.

בנימין אלון: אבל זה לא גם העדכון של הזמן.

בנימין אלון: יש עוד רישיונות שהם צריכים.

יעקב ליצמן: לא, הכל נגמר.

יעקב ליצמן: יש רק את הפורמליות, כדי לחתום .

יעקב ליצמן: זה ייקח עוד פרק זמן.

יעקב ליצמן: ואת פרק הזמן אנחנו מאשרים – עד פברואר.

יובל בורנשטיין: עד סוף פברואר - לקבל את ההיתרים.

יובל בורנשטיין: עד מרץ – לחתום.

יובל בורנשטיין: זה מה שמבקשים.

בנימין אלון: רגע, אני רוצה להבהיר: אחד, אתה אמרת שפרק הזמן הזה יידחה, עד שהם ימצו את כל הליכי האישורים, בארץ ובחו"ל.

בנימין אלון: מה שדיווחה הגברת מבנק ישראל - לא כולל את כל מכלול האישורים.

חני פרץ: לא.

חני פרץ: אני - -

יצחק קליין: אני יכול להוסיף שבינתיים היגיעו אישורים מארצות הברית, משני גורמים שמאשרים: מהפדרל, והשני – המועצה של אזור ניו יורק.

יצחק קליין: מגופים נוספים שהבנק פעיל בהם – מחלקם הגיעו אישורים ומחלקם היגיעו מסמכים מאותם גופים שניתן לבצע את העסקה.

יצחק קליין: עדיין צריכים להשלים עוד אישור אחד או שניים, גם מגופים בינלאומיים.

יצחק קליין: אנחנו מעריכים שהם יעשו את זה בתוך מכסת הזמן.

בנימין אלון: ההנחה שלכם היא שמהותית – אין שינוי.

בנימין אלון: אין אחרים שקופצים.

יצחק קליין: זו ההנחה שלנו.

בנימין אלון: רק - - , לא בעסקה.

יצחק קליין: כן בעסקה.

יצחק כהן: מה שקראנו בעיתון לגבי ארצות הברית - - מי היה בעניין הזה?

יצחק קליין: הבנקים.

יצחק כהן: הבנקים זה המדינה.

יצחק כהן: מי בעל הבית בבנק?

יצחק כהן: מי אחראי מיניסטריאלית, המדינה או לא המדינה?

יצחק קליין: המדינה מנועה מלקבל אינפורמציה על הבנק.

יצחק כהן: אבל היא היתה בעל הבית.

בנימין אלון: שמענו כאן מבנק ישראל שהם עוקבים אחרי כל החסרונות של האישורים, ולהערכתם – אין שום בעיה מהותית.

יעקב ליצמן: אבל לי מפריע שזה לוקח על כך הרבה זמן.

יעקב ליצמן: אני חושב שזה מוגזם.

יעקב ליצמן: גם הודיעו לי כל מיני גורמים מהצד.

יעקב ליצמן: זה קצת מוגזם.

יעקב ליצמן: אני נוקט בלשון המעטה, ולא רוצה להרחיב בנושא הזה.

יעקב ליצמן: לכן הייתי מצפה שהאישורים היו מסתיימים בפרק הזמן שהקצבנו להם.

יעקב ליצמן: זה מה שנאמר בוועדה ב- 2 לאוגוסט, בדיון הקודם, כשנתנו להם 3 חודשים.

יעקב ליצמן: אנחנו נצביע - נעביר את זה, נראה מה הנוסחה.

יובל בורנשטיין: האישור שניתן – פעם אחת כדי למכור את השליטה לבעלי השליטה החדשים ופעם שניה למכור את 6% הנותרים של הממשלה בבנק דיסקונט.

יובל בורנשטיין: המגבלה על היתה על שני התהליכים, על אף שלא היתה סיבה להגביל את ה- 6%.

יובל בורנשטיין: המכירה של ה- 6% אושרה, ולכן אני מבקש לפצל – פעם אחת באמת להאריך את המועד של מכירת גרעין השליטה בהתאם לבקשות – עד סוף מרץ, ופעם שניה- לאפשר לנו למכור את ה- 6% במהלך 2006.

יעקב ליצמן: מי בעד הבקשה, כפי שהועברה על ידי סגן החשב הכללי של משרד האוצר, עם ההודעה של בנק ישראל שהאישורים ניתנו כבר, ובעצם ועדת ההיתרים אישרה, ומחכים לאישורים המוסמכים הפורמליים?

אפרת קוצ'ינסקי: זו בקשה אחרת מהמסמך שאושר באוגוסט?

אפרת קוצ'ינסקי: כי אם כן – אתם צריכים להגיש מחדש.

יובל בורנשטיין: זו בדיוק אותה בקשה .

אפרת קוצ'ינסקי: כי אם כן – אתם מגישים את הבקשה - -

יובל בורנשטיין: - - והוועדה החליטה - -.

יעקב ליצמן: מי בעד הבקשה?

יעקב ליצמן: מי נגד?

יעקב ליצמן: תודה, אושר.

יעקב ליצמן: אני מודה לכם, הישיבה נעולה.